“นายกฯ” ยังไม่ใช้กม.พิเศษ หลังเกิดเหตุม็อบชนม็อบวานนี้ ขอทุกฝ่ายเคารพกม. ไม่ใช้ความรุนแรง
“นายกฯ” ยังไม่ใช้กม.พิเศษ หลังเกิดเหตุม็อบชนม็อบวานนี้ ขอทุกฝ่ายเคารพกม. ไม่ใช้ความรุนแรง
“นายกฯ” ยังไม่ใช้กม.พิเศษ หลังเกิดเหตุม็อบชนม็อบวานนี้ ขอทุกฝ่ายเคารพกม. ไม่ใช้ความรุนแรง
18 พ.ย. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม  ระบุว่า ยังไม่มีความจำเป็นต้องใช้กฎหมายพิเศษในการควบคุมสถานการณ์บ้านเมืองในขณะนี้ แม้จะความพยายามใช้ความรุนแรงมากขึ้นในการชุมนุมทางการเมืองที่เกิดขึ้นหน้ารับสภาเมื่อวานนี้ (17 พ.ย.63) แต่จำเป็นต้องมีการเพิ่มความเข้มงวดในการบังคับใช้กฎหมาย เพราะไม่ต้องการให้เกิดความรุนแรงขึ้น
อย่างไรก็ตาม เหตุการณ์ชุมนุมที่เกิดความวุ่นวายและความรุนแรงเมื่อวานนี้ โดยมีการใช้อาวุธหลายประเภท ก็มีพยานหลักฐานชัดเจน โดยตำรวจอยู่ระหว่างการรวบรวมหลักฐาน และขอให้เห็นใจเจ้าหน้าที่ในการปฏิบัติงานที่พยายามทำด้วยความละมุนละม่อม แต่ก็มีความพยายามใช้กำลังกับทางเจ้าหน้าที่ทำให้ได้รับบาดเจ็บหลายราย โดยเน้นย้ำว่าขอให้เข้าใจสถานการณ์ที่เกิดขึ้น
นายกรัฐมนตรี กล่าวว่า ได้ติดตามสถานการณ์การชุมนุมผ่านการรายงานของสื่อมวลชนและโซเชียลมีเดีย รวมถึงหน่วยงานด้านความมั่นคง โดยวานนี้ก็ได้หารือกับทางสำนักงานตำรวจแห่งชาติ (สตช.) เพื่อหาแนวทางดูแลการชุมนุมของทุกกลุ่มทุกฝ่ายให้มีความปลอดภัย และให้ความเป็นธรรมในเรื่องสิทธิการชุมนุม แต่ขอให้ทุกคนชุมนุมอย่างถูกกฎหมาย ไม่ใช้ความรุนแรง ดังนั้น ต้องระมัดระวังให้มากที่สุด
อย่างไรก็ตาม สถานการณ์ช่วงนี้ไม่ใช่เวลาชุมนุมรียกร้องทางการเมือง เพราะกระทบเสถียรภาพและความเชื่อมั่นของประเทศ รวมถึงส่งผลต่อการตัดสินใจการลงทุนจากต่างชาติ โดยเฉพาะในช่วงนี้ควรเร่งเสริมความมั่นคงทางด้านเศรษฐกิจ จึงอยากให้คำนึงถึงคนทั้งประเทศที่ได้รับผลกระทบทั้งเรื่องความเป็นอยู่ อาชีพ และรายได้ด้วย รัฐบาลต้องดูแลคนในประเทศและต้องพึ่งพาการลงทุนจากต่างประเทศด้วย
นายกรัฐมนตรี ย้ำว่าในการบริหารราชการแผ่นดินจำเป็นต้องใช้กฎหมายกฎระเบียบ และปฏิบัติตามรัฐธรรมนูญ ซึ่งไม่ใช่ว่าใครจะทำอะไรก็ได้ในแผ่นดินนี้ ส่วนการแก้ไขรัฐธรรมนูญเป็นเรื่องของสภาฯ ขณะที่รัฐบาลเป็นฝ่ายบริหาร มีหน้าที่ในการสนับสนุนการแก้ไขรัฐธรรมนูญ จะแก้อย่างไรก็ว่ากันมา แต่ไม่สามารถไปสั่งการได้เพราะเป็นกลไกของสภา